শক্তি রাজ্য

শক্তি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি প্রাথমিকভাবে ছত্তিশগড় রাজ্য এজেন্সির অন্তর্গতথাকলেও পরে এটিকে পূর্বাঞ্চলীয় রাজ্য এজেন্সির অংশীভূত করা হয়৷

১৯০১ খ্রিস্টাব্দের জনগণনা অনুসারে রাজ্যটির রাজধানী শক্তিনগরের জনসংখ্যা ছিলো ১,৭৯১ জন৷ বর্তমানে এটি ছত্তিশগড় রাজ্যের জাঞ্জগীর চাঁপা জেলায় অবস্থিত৷ রাজ্যটি ৩৫৭ বর্গকিলোমিটার জুড়ে বিস্তৃত ছিলো এবং ১৯৮২ খ্রিস্টাব্দের জনগণনা অনুসারে এটির জনসংখ্যা ছিলো ২২,৮১৯ জন৷ রাজ্যের শাসক ছিলেন গোণ্ড এবং বার্ষিক রাজব্যয়নির্বাহী ভাতার পরিমাণ ছিলো ২৯,০০০ ভারতীয় মুদ্রা৷ ১৯৪৮ খ্রিস্টাব্দের ১লা জানুয়ারি তারিখে রাজ্যটি ভারতীয় অধিরাজ্যে যোগদান করে৷

ইতিহাস
শক্তি রাজ্যের শাসক ছিলেন রাজগোণ্ড বংশীয়। রাজ্যটির ইতিহাস এবং রাজ্যপত্তন সম্পর্কে বিশেষ ধারণা পাওয়া যায় না। তবে জনশ্রুতি অনুসারে সম্বলপুরের রাজার দুই যমজ সেনাপতি এই রাজ্য প্রতিষ্ঠা করেছিলেন বলে ধারণা করা হয়। বর্তমান ছত্রিশগড় রাজ্যের জাঞ্জগীর চাম্পা জেলায় অবস্থিত শক্তিনগর ছিল এই রাজ্যের রাজধানী ও প্রশাসনিক দপ্তর।Sakti (Princely State)
রাজ্যটির শেষ স্বাধীন রাজা রাণা বাহাদুর লীলাধর সিংহ ১৮৯২ খ্রিস্টাব্দের ৩রা ফেব্রুয়ারি জন্মগ্রহণ করেন এবং ১৯১৪ খ্রিস্টাব্দের ৪ঠা জুলাই রাজ সিংহাসনে আরোহণ করেন৷ রাজপরিবারটি এখনো রয়েছে এবং বর্তমানে এটির বয়োজ্যেষ্ঠ ও প্রধান হলেন রাজা সুরেন্দ্র বাহাদুর সিংহ৷ তিনি ভারতীয় হকি দলের প্রতিনিধি এবং মধ্যপ্রদেশ সরকারের আওতায় দুবার মন্ত্রীপদ আলোকিত করেছেন৷

শাসকবর্গ
শক্তি দেশীয় রাজ্যের শাসকগণ রাণা উপাধিতে ভূষিত হতেন।Indian Princely States
.... – ....                রুদ্র সিংহ 
.... – ....                উদয় সিংহ 
.... – ....                কিবাত সিংহ 
.... – ....                কগন সিংহ 
.... – ১৮৩৭ কলন্দর সিংহ 
 ১৮৩৭ – ১৯ জুন ১৮৫০ শূণ্যপদ
 ১৯ জুন ১৮৫০ – ১৮৭৫ রণজিৎ সিংহ
 ১৮৭৫ – ফেব্রুয়ারি ১৮৯২ শূণ্যপদ
 ফেব্রুয়ারি ১৮৯২ – ৪ জুলাই ১৯১৪ রূপনারায়ণ সিংহ
 ৪ জুলাই ১৯১৪ – ১৫ আগস্ট ১৯৪৭ লীলাধর সিংহ

তথ্যসূত্র

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:ভারতের দেশীয় রাজ্য
বিষয়শ্রেণী:জাঞ্জগীর-চাম্পা